cyanic-selkie/wikianc huggingface dataset:
Odd Wang Sørensen
Klubbspel
Sørensen spelte i alle år for IL Sparta i Sarpsborg, eit arbeidaridrettslag som hevda seg i landstoppen i det fyrste tiåret etter 2. verdskrigen. Våren 1948 møtte Sparta trondheimsklubben Freidig til finalen i Noregsserien, forløparen til Hovudserien, og tapte 1-2. Perioden 1948-54 var Sparta eit av dei beste laga i Hovudserien, utan at det makta å nå seriefinalen. Frå 1946 til 1954 nådde Sparta kvartfinalane i cupmeisterskapen annakvart år. I 1952 tok laget seg sågar heilt til NM-finalen, der Sparta slo overraskingslaget Solberg IL med 3-2 og vart noregsmeister. Sørensen la opp i 1957.
Yrkesskadetrygd
Den første lovbestemte ulykkestrygda var lov om ulykkesforsikring av industriarbeidarar av 1894 som vert rekna som det første steget i utbygginga av ei norsk trygdelovgjeving.
Odd Wang Sørensen
Landslagsspel
Midtspissen Sørensen er særleg kjend for innstasen i landskampen mot USA 6. august 1948. På heimebane i Oslo skåra han fem av måla då Noreg vann 11-0, ein prestasjon ingen annan norsk landslagsspelar har gjort han etter. Ein månad seinare skåra han begge måla då Noreg sigra med 2-0 over Finland i den nordiske meisterskapen. Også fire år seinare skåra han to mål mot Finland i ein landskamp i nordisk meisterskap. I sine seks siste landskampar skåra han ikkje, og enda med 17 landslagsmål på 25 kampar. Gullklokka for 25 kampar fekk han 25. mai 1955, i ein landskamp på heimebane som enda med tap 1-3 mot Irland.
Robertbreen
Robertbreen er den austlege av to isbrear som munnar ut i den sørlege delen av Edward VIII Bay. Han vart sett av Robert Dovers og G. Schwartz i 1954 medan dei var på ein sledetur for å drive landmåling i Edward VIII Bay. Han vart namngjeven av ANCA etter Dovers, som var landmålar og øvstkommanderande ved Mawson-stasjonen i 1954.
Lost Valley
Lost Valley er ein dal nord for Gin Cove og vest for Patalamon Mesa på James Ross Island. Han fekk dette namnet etter dei geologiske undersøkingane til British Antarctic Survey (BAS), 1981–83 i samband med Hidden Lake.
Plogøy
Plogøy er ei øy i Prydzbukta, som ligg 0,5 nautiske mil (0,9 km) nord for Lake Island og 0,5 nautiske mil (0,9 km) vest for Breidneset i Vestfold Hills. Ho vart kartlagd av norske kartografar frå flyfoto teken under Lars Christensen-ekspedisjonen (1936–37) som namgavøya fordi ho var forma som ein plog.
The Man and the Journey
The Man og The Journey er namn på to albumlange musikksuitar framført på konsertar av Pink Floyd i 1969. Dei bestod av tidlegare songar i lag med nye songar som kom ut på Music from the Film More og Ummagumma, samt nokre songar som ikkje vart gjevne ut. Konsertane bestod òg av visuelle element som saging og bygginga av eit bord, og drikking av te på scenen.
Mount Harding
Mount Harding er det største fjellet i Grove Mountains i Antarktis, sør og sentralt i gruppa og kring 4 nautiske mil vest for Gale Escarpment. Det vart kartlagd av Australian National Antarctic Research Expeditions frå flyfoto, 1956–60, og vart namngjeven av Australian Antarctic Names and Medals Committee etter N.E. Harding, ein topografisk teiknar i Division of National Mapping i Australian Department of National Development, som har medverka til produksjon av kart over Antarktis.
The Man and the Journey
Konseptet vart første gong framført 14. april 1969 i Royal Festival Hall på eit show kalla The Massed Gadgets of Auximenes - More Furious Madness from Pink Floyd. Ein forkorta versjon av showet vart innspelt 12. mai 1969 for Top Gear. 17. september vart verket framført i Concertgebouw i Amsterdam, eit show som er mykje piratkopiert fordi det vart sendt på radiostasjonen VPRO. Det vart vurdert å gje ut eit konsertalbum av The Man and the Journey, men dette vart skrinlagd då Ummagumma kom ut.
I 2016 vart eit konsertopptak av of The Man and The Journey gjeve ut for første gongen i plateboksen The Early Years 1965-1972, på plata 1969: Dramatis/ation. Denne vart spelt inn i Amsterdam den 17. september 1969. «Teatime»-delen av konserten var ikkje med på plata, då denne berre bestod av at bandet vart servert te på scenen.
Frödinge
Frödinge er ein svensk tettstad i Vimmerby kommun i fylket Kalmar län i landskapet Småland. I 2006 hadde tettstaden 379 innbyggjarar.
Frödinge ligg cirka 15 kilometer vest for Vimmerby. Frödinge er kanskje mest kjend for sine smålandske ostekaker som blir laga hos Frödinge Mejeri AB som har cirka 160 tilsette. Frödinge trekirka er frå 1744.
François Le Fort
François Jacques Le Fort eller Lefort var ein sveitsisk offiser i russisk teneste og Peter den store sin favoritt.
Karriere
Sidan faren hadde staka ut for han ei framtid som handelsmann, vart Le Fort i 1672 som 16-åring send frå foreldreheimen i handelslære til Marseille. I 1674 gjekk han i staden inn på militær tenesteveg.
Le Fôra tredde som ung mann i 1674 i inn i nederlandsk krigsteneste. I 1675 reiste han  over Arkhangelsk til Moskva, der han ei tid gjorde teneste som dansk legasjonssekretær. Han fekk ein viss respekt mellom utlendingane i Moskvas tyske forstad (Nemetskaja sloboda).
I 1678 gifta han seg med Elisabeth Souhay, dotter av François Souhay, ein fransk oberst i tenesta til tsaren. Han tredde same år òg sjølv inn i tsar Fjodor IIIs teneste som kaptein i den russiske hæren og deltok i felttoga mot tyrkerne og tartarane 1681-89 og avanserte til oberst.
I år 1682 vart han kjend med den unge tsar Peter (seinare - den store) og vart innan kort tid god ven med honom.
Husaybah
Husaybah (arabisk حصيبة) er ein by i Eufrat i Al-Qa'im-distriktet i Al Anbar guvernement i Irak, nær grenseovergangen Al-Qa'im til Syria.
Al Khor by
Al Khor er ein kystby nord i Qatar, 50 kilometer nord for hovudstaden Doha. Han er kommunesenteret i kommunen Al Khor. Namnet på byen tyder 'bekk' på arabisk, sidan byen ligg ved ei lita elv. Al Khor er heimstaden til mange tilsette i petroleumsindustrien, sidan han ligg nær dei nordlege olje- og gassfelta i Qatar og Ras Laffan industriby.
Historie
Al Khor vart styrt av Al Muhannadi-stamma før sjølvstendet til Qatar i 1971, og denne stamma styrer framleis i dag. Ein trur at Al Muhannadi-stamma som budde i Al Khor oppstod på 1700-talet. Stamma består av sju beduinfamiliar. I dag kjem dei fleste innbyggjarane i Al-Khor frå denne stamma.
J.G. Lorimer skreiv i Gazetteer of Gulf of Persia om Al Khor (då kalla Khor Shaqiq) i 1908:
Turistmål
Al Khor er kjend for Al-Sultan strandhotel, eit palass som er omgjort til eit hotell, og for dei mange moderne og historiske moskeane. Hovudnæringa i byen er fiske. Det finst mange strender kring Al Khor, og i strendene i sør er det mange strandhus som innbyggjarar i byen og Doha eig.
Bjorbekk
Bjorbekk er ein tettstad i Arendal kommune. Her er eit såkalla omsorgsenter (Bjorbekktunet), legesenter, barnehage og menigheitshus. Sørlandet sykehus Arendal har her ei avdeling for rehabilitering. Bjorbekk kyrkje er frå 1884.
Kommunehuset i dåverande Øyestad kommune stod på Bjorbekk, der det også var posthus og bibliotek.
Rykeneveien (Fylkesveg 407) går gjennom Bjorbekk.
Seatonbreen
Seatonbreen er ein 27 km lang isbre, som flyt søraust og ut i Edward VIII-isen ved nordvestdelen av Edward VIII Bay. Han vart kartlagt av norske kartografar frå flyfoto tekne av Thorshavn-ekspedisjonane i 1936–37, kartlagte på ny, 1954–58, av ANARE (Australian National Antarctic Research Expeditions) og vart namngjeven av ANCA i 1958 etter løytnant John Seaton ein pilot i RAAF som deltok med ANARE ved Mawson i 1956.
Parry Point
Parry Point er eit kjennande nes som ligg nord for munningen av Slessorbreen og 25 nautiske mil (46 km) sørvest for Mount Faraway i Theron Mountains, på austsida av Filchner isbrem. Det vart først kartlagd i 1957-58 av Commonwealth Trans-Antarctic Expedition og kalla opp etter kontreadmiral Cecil R.L. Parry, sekretær for Commonwealth Trans-Antarctic Expedition i 1955-58.
Frösakull
Frösakull er ein svensk tettstad i Halmstads kommun i Hallands län i Halland. I 2005 hadde tettstaden 1 635 innbyggjarar.
Nattriss Point
Nattriss Point er eit klipperikt nes på austenden av Saunders Island i Sør-Sandwichøyane. Det vart først kartlagd i 1819 av ein russisk ekspedisjon under Fabian Gottlieb von Bellingshausen, og kartlagd på ny i 1930 av mannskap på RRS «Discovery II» under Discovery Investigations og vart namngjeve av dei etter E.A. Nattriss, offiser i Discovery Committee.
Al-Amiriyah
Al-Amiriyah (arabisk العامري, al-ʻāmiriyyah) eller Amiriyah Fallujah, òg skrive Ameriyah, Amiriyyah, Ameriya, Amiriyat, Ameriyat, er ein by i Fallujah-distriktet i Al Anbar guvernement, kring 30 km sør for byen Fallujah i Irak. Innbyggjarane i Ameriyah høyrer hovudsakleg til Albu Issa-stamma som er ein del av Dulaim-stamma.
Byen fekk namnet Amiriyah Fallujah etter okkupasjonen i Irak på grunn av dei mange innbyggjarane som vart forflytta her frå byen Fallujah, i alt 17 000 folk.
Fram mot Golfkrigen i 1990, vart fleire vestlege gislar haldne her som menneskelege skjold ved ein mistenkt ammunisjonsfabrikk i området frå september 1990 til dei vart sleppte fri 6. desember 1990. Dette inkluderte mannskap frå British Airways, britar, japanarar og franskmenn. Berre britane vart haldne fram til desember, medan franskmennene og japanarane vart sleppte fri i oktober og november 1990.
I 2016, under kringsetjinga av Fallujah, var det intense kampar i området mellom den irakiske hæren og militante frå IS. Det vart òg rapportert om fleire sjølvmordsbomber av IS.
Den dømmande makta
Den dømmende makta er den delen av statsmakta som tek for seg tolking og bruk av lovar og reglar. Etter maktfordelingsprinsippet er den dømmande makta ei av dei tre statsmaktene. Dei to andre er den lovgjevande makta og den utøvande makta. Etter maktfordelingsprinsippet er det svært viktig at den dømmande makta er uavhengig av dei andre statsmaktene, og at domstolane såleis ikkje kan instruerast av dei andre statsmaktene om korleis dei skal avgjere enkeltsaker.
Den dømmande makta ligg hos domstolane. Ho er gjerne bygd opp med domstolar på grunnivå, der sakene startar, og med høve til å anke avgjerdene oppover til ankedomstolar og til slutt til høgsterett, den øvste domstolen i eit land.
Prinsippet om uavhengige domstolar
Etter maktfordelingsprinsipppet er prinsippet om uavhengige domstolar heilt grunnleggande. Dette prinsippet kjem til dømes tydeleg til uttrykk i Den norske Grunnlova, der kapittel D heiter «Om den dømmende Magt». Det opptrer òg i den europeiske menneskerettskonvensjonen artikkel 6, der det mellom anna heiter at: «1. For å få avgjort sine borgerlige rettigheter og plikter eller en straffesiktelse mot seg, har enhver rett til en rettferdig og offentlig rettergang innen rimelig tid ved en uavhengig og upartisk domstol opprettet ved lov.»
Tidlegare tider
I mellomalderen og tidleg nytid var det i oftast ikkje eintydig kven som hadde hadde endeleg dømmande makt. I dei fleste føydale samfunn hadde godsherrane domsmakt over eigne bønder. Maktbruken kunne då bli heilt vilkårleg. Statsmakta nådde ikkje ned til innbyggjarane, men til det enkelte godset. Kvar lensherre var høgsterett for innbyggjarane på sine eigedom. Ulike typar saker hadde også ulike organ for domsmakt. Brot på kyrkjeretten blei påtalt av kyrkja, somme saker kunne takast opp på tinget, andre saker vart avgjorde av organ innan kjøpstadar og laug. Eineveldet, som utvikla seg frå 1600-talet førte til at all makt vart samla hos monarken: Lovgjevande makt, utøvande makt og dømmande makt. Slike system gav dårlege vilkår for rettstryggleik.
Maktfordelingsprinsippet
Montesquieu sitt maktfordelingsprinsipp, med ei uavhengig dømmande makt, fekk gjennombrot med USA si forfatning og den franske revolusjonen. I løpet av dei vel 200 åra som har gått har dette prinsippet kome på plass hos alle statar som ynskjer å vere ein rettsstat.
Domstolar ikkje det same som dømmande makt
At ein stat har domstolar, er ingen garanti for at staten har ei uavhengig dømmande makt. Her er svært mange eksempel på statar, der domstolane har vore ein del av maktapparatet, og der dommarane har dømt slik dei som har hatt makta har ynskt. Dette gjeld diktaturstatar som Nazi-Tyskland og det kommunistiske Sovjetunionen. På papiret kunne domstolane vere meir eller mindre uavhengige. I realiteten var dei underlagt instruks frå makthaverane. Ein dommar som ikkje dømte som makthavarne ville, vart ikkje verande dommar særleg lenge. I ein del statar rundt i verda er dette framleis slik.
Meier Valley
Meier Valley er ein dal like aust for Mount St. Louis på Arrowsmith Peninsula i Graham Land. Han vart kartlagt frå flyfoto tekne av Falkland Islands and Dependencies Aerial Survey Expedition (FIDASE), 1956-57. Han vart namngjeven av UK Antarctic Place-Names Committee (UK-APC) etter Mark F. Meier, ein amerikansk geolog som gjorde dei første detaljerte undersøkingane av belastninga over heile overflata til ein isbre i 1952.
Litledalen kraftverk
Litledalen kraftverk er eit vasskraftverk i Etne kommune i Vestland. Kraftverket utnyttar eit fall på ca. 130 meter mellom reguleringsmagasinet Hårlandsvatnet og Litledalsvatnet.
Svarttopp
Svarttopp (Bartsia alpina) er ei urt i snylterotfamilien. Arten har ei amfi-atlantisk utbreiing. Arten vart tidlegare rekna til maskeblomsterfamilien.
Litledalen kraftverk
Gjennomsnittleg årsproduksjon er 55 GWh.
Kraftverket er i dag eigd og drive av Haugaland Kraft.
Svarttopp
Planten er heimleg og finst i Noreg frå Jæren til Finnmark. Han er funnen opp til 1960 m i Jotunheimen.
Lochau
Lochau er ein kommune i distriktet Bregenz i forbundslandet Vorarlberg i Austerrike. Kommunen dekker eit areal på 10,3 km² med i kring 5 700 ibuarar i 2016.
Byen Lochau ligg ved austbreidda av Bodensjøen, 416 meter over havet. Landskapet i kommunen reiser seg opp mot ein åsrygg, som i søraust toppar seg i Pfänder, ein framifrå utsiktsstad med sine over 1000 meter over havet. Halvparten av flatevidda i kommunen er dekt med skog, mest lauvskog.
Thyerbreen
Thyerbreen er ein sidebre, som flyt nordvest langs sørsida av Raggatt Mountains og ut i Raynerbreen. Han vart kartlagt frå flyfoto av ANARE (Australian National Antarctic Research Expeditions) tekne av RAAF i 1956. Han vart namngjeven av Australian Antarctic Names and Medals Committee (ANCA) etter R.F. Thyer, som var sjefseofysikar i Bureau of Mineral Resources i Det australske utviklingsdepartementet.
Tzora
Tzora (hebraisk צָרְעָה) er ein kibbutz sentralt i Israel. Han ligg kring 20 km frå Jerusalem, nær byen Beit Shemesh i Mateh Yehuda regionale kommune. I 2009 hadde kibbutzen eit folketal på 800.
Etymologi
Kibbutzen is kalla opp etter den bibelske landsbyen Tzora, som kan ha vore ein kanaanittisk by. Namnet vart tekne frå Domarane (13:25): «Og Herrens ande tok til å driva han medan han var i Dan-leiren mellom Sora og Esjtaol.»
Historie
Kibbutzen vart grunnlagd i desember 1948 av tidlegare Palmach-medlemmar.
Kjøpstad (fleirtyding)
Kjøpstad kan vise til
Frövi
Frövi er ein svensk tettstad i Lindesbergs kommun i Örebro län i landskapet Västmanland. I 2005 hadde tettstaden 2 493 innbyggjarar.
Yrkessjåfør for tunge køyretøy
Ein yrkessjåfør for tunge køyretøy er ein faglært sjåfør for større bussar, lastebilar og vogntogar, som kan transportere ulike typar last. Ein slik yrkessjåfør har ansvar for å sikre og merke lasta og er i stand til å gjere enkle reparasjonar. Læretida er tre år fram til fagprøve.
Smekkemaurfugl
Smekkemaurfugl, Myrmeciza longipes, er ein mellomstor maurfugl i den biologiske familien Thamnophilidae. Han er ein fugl som lever i den neotropiske regionen frå Panama i nord til det nordlege Brasil og øya Trinidad.
Dette ein fugl med preferanse for tett, tørr til fuktig underskog opp til 1300 moh. i Venezuela. Dei legg to eller tre egg i reir i eit tre, begge kjønna rugar.
Smekkemaurfugl er vanlegvis 15 cm lang og veg 26 gram. Dei har raudbrun overside og kvitaktig underside med kanel-gulbrun skyggelegging på flankane og nedre buk. Dei har ein lang grå supercilium, stripe over auge som går ned til skuldra. Dei rosa beina er lange og sterke, det reflekterer det bakkenære i livsstilen til denne arten.
Hannen har ein svart andlet, hals og øvre bryst. Hoa har ei mørkare krone, grå kinna flekker og små mørke flekker på vengene, og manglar svart på strupe og bryst som hos hannfuglen. Den nordlege underarten M. l.griseopectus har svarte flekker på vengene og grå sentral undersida hos begge kjønn.
Smekkemaurfugl er ein insetetar som lever av maurar og andre leddyr på eller nær bakken, iblant følgjer dei kolonnar av vandremaurar. Songen er lys, avtakande jir-jir-jir-jir-jir-jir-jir-jir-jir-jir-jir-jir, som endar med nokre få tju-tonar.
Distrikt på Kypros
Eit distrikt (gresk επαρχία, eparkhía, tyrkisk kaza) utgjer ei administrativ inndeling av Republikken Kypros. Det er seks distrikt som igjen er delte inn i 39 kommunar og 485 lokalstyrte busetnader.
Nerobergbahn
Nerobergbahn er ein skjenegåande kabelbane for persontransport i Wiesbaden i Tyskland.
Distrikt på Kypros
Dei to britiske militærbasane Akrotíri og Dekélia i sør og søraust er Britiske oversjøiske territorium.
Etter den tyrkiske invasjonen i 1974 har den nordlege delen av øya vore utanfor kontroll frå styresmaktene, frå 1983 administrert av Den tyrkiske republikken Nord-Kypros. Det gjeld heile distriktet Kerýnia, det meste av distriktet Ammókhostos, ein stor del av distriktet Levkosía og ein liten del av distriktet Lárnaka, i alt ni kommunar og 135 lokalstyrte busetnader.
Kabisa
Kabisa eller Kubaysah (arabisk كبيسة) er ein by i Irak i Hīt-distriktet i Al-Anbar guvernement.
Den 4. oktober 2014 vart han erobra av styrkar frå Den islamske staten. Den 25. mars 2016 vart han atterobra av irakiske tryggingsstyrkar.
Peter F. Wolf
Peter F. Wolf er ein austerriksk komponist, produsent, låtskrivar og arrangør. I 2002 vann han Den austerrikske æreskroseen for vitskap og kunst, 1. klasse (Österreichische Ehrenkreuz für Wissenschaft und Kunst). Peter Wolf bur i Malibu med kona si, Lea Wolf-Millesi
Tidlege år
Han drog til Amerika tidleg i 20-åra og arbeidde med lokale musikarar som Neal Starkey (bassist) og Bill Hatcher (gitarist) i Atlanta og med Steve Sample, Jr. (trommeslagar, son av Steve Sample, Sr.) og Ray Reach (klaverspelar, gitarist, vokalist) i Birmingham i Alabama.
Etter ei stund flytta han til Los Angeles i California, der han spelte klaverinstrument for Frank Zappa seint i 1970-åra. Etter arbeidet med Zappa, gjekk han vidare til bandet Group 87 med Patrick O'Hearn, Terry Bozzio, Peter Maunu og Mark Isham.
Nyare prisar
I 2008 fekk Wolf ein BAMA-pris (Birmingham Area Music Award) for samarbeidet sitt med musikkmiljøet i Birmingham.
Anna studioarbeid
Wolf var ein av dei mest nytta klaverspelarane og arrangørane frå 1980 til 1985 og vart ein populær produsent og låtskrivar.
Peter Wolf produserte åtte førsteplassar og har produsert, arrangert og/eller skrive for mange musikalske talent. Dei størte hittane hans som produsent er:
Wolf arbeidde òg med andre artistar som Paula Abdul, Pablo Cruise, Grace Slick, Santana, Survivor, The Pointer Sisters, Chicago, Cliff Richard, Natalie Cole, The Scorpions, 'N Sync, Oleta Adams, Big Country, Lou Gramm, Sérgio Mendes, Boz Scaggs, Joe Sample, Thomas Anders, Laura Branigan, BB King, Zucchero og The Who.
Filmmusikk
I tillegg til arbeidet i rock- og popverda, har Wolf skrive mykje musikk for filmar, som Neverending Story III i 1993 og Weekend at Bernie's II. Wolf
Kjelder
''
Penfold Point
Penfold Point er eit nes på nordvestsida av innløpet til Whalers Bay på Deceptionøya i Sør-Shetlandsøyane. Det er kalla opp etter kapteinløytnant D.N. Penfold i Royal Navy, som kartla øya i 1948-49.
Russells paradoks
Russells paradoks vart formulert av Bertrand Russell i 1901, og viser at den naive mengdelæra til Cantor og Frege inneheld sjølvmotseiingar. La M vere mengda av alle mengder som ikkje inneheld seg sjølv,
Denne definisjonen fører til ei motseiing, når ein prøver å avgjere om M sjølv er eit element i M: Reknar ein at M ikkje er eit element i M, altså at M ikkje inneheld seg sjølv, så oppfyller M eigenskapen som medfører medlemskap i M, og er dermed eit element i M. Og motsett: Om ein reknar at M er eit element i M, så fører medlemskapen til at M må ha eigenskapen som definerer alle medlemmane, nemleg å ikkje innehalde seg sjølv, og dermed er ikkje M eit element i M.
Det finst mange formuleringar av Russells paradoks. Ein kjend versjon er barberaren som barberer alle som ikkje barberar seg sjølv. Barberer barberaren seg sjølv?
Bærøyvågen
Bærøyvågen er ei bygd på Bærøya i Alstahaug kommune, postnummer 8880.
Bærøyvågen, 41 kilometer sjøveg vest om Mosjøen, hadde i større delar av det 20. hundreåret telefonstasjon og faste anløp av dampskipsruter. I 1950-åra budde ca. 130 menneske i Bærøyvågen. Stor fråflytting i dei siste tiåra av 1900-talet gjorde at det i 2020 einast var 5 menneske med bustadadresse Bærøyvågen.
Fylkesveg 5434
Fylkesveg 5374 i Vestland fylke går mellom Masfjordnes og Andvik i Masfjorden kommune. Vegen er 7,2 km lang.
Bærøyvågen
Kåre Hansen er opphavleg frå Bærøyvågen.
Fylkesveg 5434
Fram til 2019 hadde vegen nemninga Fylkesveg 374 (i Hordaland).
Schwarzach i Vorarlberg
Schwarzach er ein kommune i distriktet Bregenz i forbundslandet Vorarlberg i Austerrike. Kommunen dekker eit areal på 4,9 km² med i kring 3 800 ibuarar i 2016. Schwarzach ligg i Rhindalen, 433 meter over havet og ei fire kilometer sør for distriktshovudstaden Bregenz.
Landbruk er ei viktig næring i kommunen, 47% av flatevidda er dyrkamark. Medan om lag 29% av arealet er skogvaksen.
Frufällan
Frufällan er ein svensk tettstad i Borås kommun i Västra Götalands län i landskapet Västergötland. I 2005 hadde tettstaden 884 innbyggjarar.
Punkt i matematikk
Eit punkt er eit grunnleggande matematisk omgrep.
Evklid definerte eit punkt som «det som ikkje kan delast», og i geometrien vert punktet vanlegvis oppfatta som ein minste del, slik at geometriske objekt som linjer og flater er samansett av punkt. Eit punkt definert på den geometriske måten har ikkje noko utstrekning i noko retning, og ein kan dermed sei at det er eit geometrisk objekt med dimensjon 0.
Ein kan òg definere punkt ved hjelp av talomgrepet, sidan punkta på ei rett linje svarar til dei reelle tala, medan punkta i planet er eit punktpar (x, y), som i den analytiske geometrien.
Systemdynamikk
Systemdynamikk er eit sett med konseptuelle verktøy som mogeleggjer forståing av strukturen og dynamikken i komplekse system. Døme på slike system kan vere global folkevekstsutvikling, klimaendringar, store organisasjonar, etc. Eit fokus i systemdynamikk er på feedback eller tilbakekobling i systema og korleis dette kan bryte med intuisjon til den som tar avgjerslene. Modellane blir òg gjerne brukt til å vise korleis svingingar i til dømes pris eller produktivitet, som gjerne vert tilskriven eksterne tilhøve, som børs og lønsoppgjer, eigentleg kan forklarast utor den indre dynamikken til systemet.
Fagfeltet har opphavet sitt frå MIT i USA, der Jay Forrester vert rekna å vere grunnleggjaren til fagfeltet. Omgrep og verktøy er nærskyldt med ingeniørfaget kontrollteori, òg kalla kybernetikk.
Lamberts Peak
Lamberts Peak er eit lite fjell 3 nautiske mil (6 km) nord-nordaust for Mason Peaks i Grove Mountains. Det vart kartlagd frå flyfoto, 1956–60, av ANARE (Australian National Antarctic Research Expeditions). Det vart namngjeve av Australian Antarctic Names and Medals Committee (ANCA) etter G. Lamberts, ein topografisk teiknar i den australske nasjonale kartleggingsavdelinga.
Yrkesmyalgi
Yrkesmyalgi er ein tilstand med muskelsmerter, særleg i nakke, skuldrer og armar, som delvis kjem av uheldig arbeidsstilling, forsert arbeidstempo eller einsformige rørsler. Det kan òg dels kome av kjenslemessige vanskar som gjer at ein reagerer med unødig spenning av musklane.
Holder Peak
Holder Peak er det høgare (nordlege) fjellet på eit utspring på Ingrid Christensen Kyst i Princess Elizabeth Land i Antarktis, kring 4 km aust for Caroline Mikkelsen-fjellet. Det er kring 140 moh.
Fjellet vart kartlagd av norske kartografar frå flyfotografi teken av Lars Christensen-ekspedisjonen (1936–37) og i lag med Young Peak kalla «Tvillingfjella». Det vart posisjonert av ei triangulering frå ein stjerneavgjort grunnlinje av ei gruppe frå Australian National Antarctic Research Expeditions (ANARE) frå Davis-stasjonen leia av William Young i 1963. Det vart namngjeve av Australian Antarctic Names and Medals Committee etter australske James Holder, ein vêrobservatør ved Davis-stasjonen i 1963 og medlem av feltgruppa frå ANARE.
Brasøya
Brasøya er ei 0,7 km² vid øy i Herøy kommune i Nordland. Øya har ferje og snøggbåtsamband til Herøya og Sandnessjøen og brusamband til Husvær.
Hortonbreen
Hortonbreen er ein isbre ved austsida av Mount Barre og Mount Gaudry, som flyt søraust frå Adelaide Island ut i Ryder Bay i Antarktis. Han vart namngjeven av UK Antarctic Place-Names Committee i 1977 etter Colin P. Horton, ein byggarbeidar for British Antarctic Survey ved den nærliggande Rothera Station i 1976–77.
Tønnes Andenæs
Tønnes Madsson Andenæs var ein norsk forlagsmann og politikar. Han representerte Arbeidarpartiet på Stortinget frå 1969 til han døydde i 1975.
Tønnes Andenæs var fødd i Innvik prestegjeld i Nordfjord, der faren var sokneprest. 1944-45 gjekk han Flyvåpenet sin flyskule i Canada og i England. Han arbeidde aktivt for nordisk kultursamarbeid, særleg for kontakt med Færøyane og Island, og var formann i Norsk-færøysk lag 1947–59 og i Norsk-Islandsk Samband 1960–65. I 1949 gav han ut studieboka Grunnloven vår, ei bok som vart omsett til engelsk, tysk og fransk.
I 1950 fekk Andenæs sjefsjobben for det nye forlaget Universitetsforlaget, ei stilling han hadde til han døydde. Han tok cand.jur.-eksamen i 1955. Perioden 1964 til -71 var han kommunestyremedlem i Bærum. Frå januar til oktober 1965 var han statssekretær i Kyrkje- og undervisningsdepartementet. Hausten 1969 vart han vald inn på Stortinget for Arbeiderpartiet frå Akershus, attvald 1973. På Tinget var han 1969-73 medlem i Samferdslekomiteen, sidan i Administrasjonskomiteen.
Andenæs omkom i Tretten-ulykka, ei togulukke som fann stad 22. februar 1975.
Hilary Swank
Hilary Ann Swank er ein amerikansk skodespelar. Ho har vunne to oscarprisar for beste kvinnelege hovudrolle og fekk ei stjerne på Hollywood Walk of Fame i 2007.
Swank hadde filmdebuten sin i ei lita rolle i skrekkomedien Buffy - Vampyrmordaren i 1992. To år seinare spelte ho hovudrolla som Julie Pierce i Den neste Karate Kid, den fjerde filmen i The Karate Kid-filmserien. Frå 1997 til 1998 spelte Swank rolla som åleinemora Carly Reynolds i TV-serien Beverly Hills 90210. I 1999 vann ho sin første Oscar, for rolla som Brandon Teena i den biografiske filmen Boys Don't Cry, og fem år seinare vann ho sin andre Oscar, for rolla som Maggie Fitzgerald i dramafilmen Million Dollar Baby.
Tønnes Andenæs
Familie
Tønnes Andenæs var bror av juristen Johs. Andenæs og forretningsmannen Erling Rye Andenæs. Han var far til juristen Mads (Tønnesson) Andenæs.
Redfearn Island
Redfearn Island er ei lita øy som ligg like vest for Warriner Island og 1 nautisk mil (1,9 km) utanfor vestenden av Breidneset ved Vestfold Hills. Ho vart først kartlagd som to småøyar av norske kartografar frå flyfoto teken under Lars Christensen-ekspedisjonen, 1936-37. Ho vart kartlagd på ny som ei enkel øy frå flyfoto teken av ANARE (Australian National Antarctic Research Expeditions) i 1957-58. Ho vart namngjeven av Australian Antarctic Names and Medals Committee (ANCA) etter H.T. Redfearn, som var mekanikar på Davis Station i 1961.
Tinnmaurfugl
Tinnmaurfugl, Cercomacra tyrannina, er ein mellomstor maurfugl i den biologiske familien Thamnophilidae. Arten har leveområde i tropisk Sentral-Amerika og Sør-Amerika frå søraustlege Mexico sørover til vestlege Ecuador og til Amazonas i Brasil.
Dette er ein vanleg fugl i tett underskog i våte skogsområde, spesielt i utkantar og lysningar, og i tilstøytande høg gjenvekst skog. Hoa legg to kvite egg med raudbrune flekker, som blir ruga av begge kjønn i eit lite, djupt koppforma reir av plantefiber og visne blad, som er hengt opp frå gaffelen av ei tynn grein eller slyngstenglar lågt i eit tre. Begge foreldre matar ungane.
Tinnmaurfugl er vanlegvis 14,5 cm lang, og veg 18 gram. Den vaksne hannen er hovudsakleg svartgrå over og lysare grå under, med to kvite vengeband. Hoa har brun overside og raudbrun-kanelfarga undersida. Unge fuglar, spesielt hannar, er mørkare enn dei vaksne. Nøyaktige fjørdraktnyansar varierer geografisk, sidan det er ei rekkje underartar av denne maurfuglen.
Denne arten har eit plystra kick rop, og songen er ein duett, hannen med ein stigande fløytetone pu pu pe pi pi som hoa følgjer opp med si mjukare, rykkande juu-ut juu-ut juu-ut juu-ut juu-ut.
Tinnmaurfugl lever normalt som par gjennom heile året, og ikkje i fleirartsflokkar. Dei beitar på insekt og andre leddyr plukka frå kvister og lauvverk i kratt eller slyngplanteflokar. Denne arten er enklare å observere frå lyden enn å sjå i den tette vegetasjonen.
Laberget
Laberget kan vise til:
Rauer i Antarktis
Rauer er ei gruppe klipperik kystøyar som ligg mellom Sørsdal bretunge og Ranvik, søraust i Prydzbukta. Ho vart oppdaga og grovt kartlagd i februar 1935 av ein norsk ekspedisjon under kaptein Klarius Mikkelsen. Han namngav dei Rauer, truleg etter øyane som ligg i Oslofjorden utanfor Tønsberg.
Sharp Valley
Sharp Valley er ein liten dal i Antarktis som går frå nordaust til sørvest, 1,5 km aust-søraust for Stoneley Point på James Ross Island. Han vart namngjeven i 1983 av UK Antarctic Place-Names Committee (UK-APC) etter Michael C. Sharp, som var feltassistent i British Antarctic Survey (BAS) i området, 1981-82.
Be'er Ya'akov
Be'er Ya'akov (hebraisk skrift בְּאֵר יַעֲקֹב, tyder Jakobsbrunnen) er ein by med status som lokal kommune sentralt i Israel, nær Ness Ziona og Rishon Lezion.
Be'er Ya'akov har eit areal på 8.6 km². I desember 2006 hadde han eit folketal på 9 400. Be'er Ya'akov vart grunnlagd i 1907 av jødiske emigrantar frå Dagestan. I 1947 hadde han eit folketal på 400. Byen fekk lokal kommunestatus i 1949.
Under den israelsk-arabiske krigen i 1948 og fram til den israelske erobringa av Ramla i juli 1948, låg Be'er Ya'akov i frontlinja. Folkesetnaden på den tida vart evakuert og ein ny busetjing, Be'er Shalom, vart danna av medlemmar av kibbutz Buchenwald, den første pionergruppa som vart danna i Tyskland etter andre verdskrigen.
Filip Ingebrigtsen
Filip Ingebrigtsen er ein norsk friidrettsutøvar frå Sandnes som vart europemister på 1500 meter under EM i friidrett 2016 i Amsterdam. Han er medlem i Sandnes Idrettslag. Henrik Ingebrigtsen er hans eldre bror.
Aktiv
Ingebrigtsen er mellomdistanseløpar og deltek også i terrengløp. I 2012-sesongen vart han norsk juniormeister på 1500 meter i Sigdal i juli månad, før han i august tok bronsemedalja på 800 meter under NM i friidrett 2012. Thomas Roth vann den nemnde 800-meteren, med Henrik Ingebrigtsen på sølvplass. Under NM i friidrett 2013 vart Filip Ingebrigtsen noregsmeister på 1500 meter. Seinare i 2013 var han med å vinne gull på 4 x 1500 meter stafett i stafett-NM 2013.
Ingebrigtsen deltok på 1500 meter under EM i friidrett 2014, men tida 3.41,06 var ikkje god nok til at han kvalifiserte seg til finalen. Ei veke etter europameisterskapen tok han sølvmedalja på 1500 m og bronsemedalja på 800 m under NM i friidrett 2014. I NM i friidrett 2015 kopierte han sølvmedalja på 1500 meter, slått av Snorre Løken.
Beatrice Faumuina
Beatrice Raoni Liua Faumuina er ein newzealandsk diskoskastar frå Auckland som vart verdsmeister i øvinga i 1997.
Aktiv
Faumuina gjorde sitt internasjonale gjennombrot i 1997. Den 4. juli vann ho diskostevlinga i Bislett Games i Oslo med sitt livslengste kast, målt til 68,52 meter. Vel ein månad seinare vann ho gullmedaljen under verdsmeisterskapen i Aten med eit lengstekast på 66,82 m.
Filip Ingebrigtsen
Aktiv
Tidleg i juni 2016 forbetra Ingebrigtsen den personlege rekorden på 1500 m til 3.36,2 under eit stemne i Huelva. Under europameisterskapen i friidrett 2016 i Amsterdam, den 9. juli, spurta Ingebrigtsen frå alle konkurrentane på oppløpssida på 1500 meter og vann med tida 3.46,6. Storebror Henrik Ingebrigtsen fylgde opp med å spurte inn til bronsemedalje på tida 3.47,1, spanske David Bustos fekk sølv, tid 3.46,9.
Beatrice Faumuina
Aktiv
Sidan heldt Faumuina seg i verdstoppen i diskoskasting til 2005. Dei beste beste meisterskapsplasseringane fekk ho med ein femteplass i VM 1999, sjuandeplassen i OL 2004 i Aten og ein fjerdeplass i VM 2005. Både i 1998 og 2002 vart ho samveldemeister.
Faumuina la opp i 2010.
Pionerskiy Dome
Pionerskiy Dome er ein isdekt fjelltopp kring 60 nautiske mil (110 km) sør-sørvest for Grove Mountains. Det vart oppdaga av Den sovjetiske antarktisekspedisjonen i 1958 og namngjeve «Kupol Pionerskiy» (Pionerskiy Dome).
Kennelbach
Kennelbach er ein kommune i distriktet Bregenz i forbundslandet Vorarlberg i Austerrike. Kommunen dekker eit areal på 3,22 km² med 1 900 ibuarar i 2016. Kennelbach ligg i Rhindalen 430 meter over havet, to kilometer søraust for distriktshovudstaden Bregenz. 54 % av landarealet er skogvakse.
Skifabrikken til sportsutstyr-firmaet Head er i Kennelbach.
Rawa i Irak
Rawa (arabisk راوة) eller Rawah er ein by i Irak ved Eufrat. Han ligg på nordbreidda av elva, kring 20 km oppfor den mykje større byen Anah.
Cupfinalen i fotball 2011/Menn
Cupfinalen for menn 2011 var den siste og avgjerande kampen i Noregsmeisterskapen i fotball for menn, den 106. cupfinalen i Noreg. Kampen stod mellom Aalesunds Fotballklubb frå Ålesund og Sportsklubben Brann frå Bergen. Finalen vart avvikla sundag 6. november 2011 på Ullevaal Stadion i Oslo framfor 25 032 tilskodarar. Ålesund sigra med 2 mål mot 1 for Brann. Triumfen var Aalesund FK andre i noregsmeisterskapen, den fyrste kom i 2009.
Kampen
Costaricanaren Michael Barrantes skaut ÅFK i leiinga i det 19. minutt, via ein Brann-forsvarar. Allereie to minutt seinare skalla ungararen Zsolt Korcsmár eit hjørnespark i mål og bringa balanse i stillinga. Barrantes vart så matchvinnar med eit nytt langskot i det 38. minutt.
Sandnes (fleirtyding)
Sandnes kan vise til:
Cupfinalen i fotball 2011/Menn
Laga
Ålesund FK sitt kongepokal-mannskap bestod av: Sten Grytebust, Enar Jääger, Jonatan Tollås Nation, Daniel Arnefjord (kaptein), Jo Matland, Fredrik Ulvestad, Jason Morrison, Magnus Sylling Olsen, Michael Barrantes, Demar Phillips, Edvard Skagestad. Sistnemnde gjekk ut i det 74. minutt og Peter Orry Larsen kom inn. I sluttminutta forlet Barrantes og Olsen bana, inn kom Ville Jalasto og Sander Post.
SK Brann mønstra: Piotr Leciejewski, Birkir Sævarsson, Lars Grorud, Zsolt Korcsmár, Hassan El Fakiri, Rodolph Austin, Maximiliano Bajter, Diego Guastavino, Erik Mjelde (kaptein), Kim Ojo og Bjørnar Holmvik. I den siste halvdelen av andre omgang tok Fredrik Haugen plassen til Holmvik, Tadas Labukas fekk så eitt innhopp for Bajter.
Svein Erik Edvartsen frå Hamar Idrettslag var hovuddommar.
Windy Valley
Windy Valley er ein isbre-fylt dal som munnar ut i norddelen av Mikkelsen Bay på vestkysten av Graham Land og gjev tilgang til platået, Lammersbreen og Traffic Circle-området. Han fekk dette namnet av British Graham Land Expedition (BGLE) under Rymill, 1934–37, på grunn av kraftig vind som kjem ned frå det høge platpet og bles ut denne dalen med stor styrke.
Brasøy
Brasøya eller Brasøy er ei grend på Brasøya i Herøy kommune i Nordland. Her bur i kring 50 menneske. Folketeljingane frå 1801 og 1865 registrerte høvesvis 35 og 51 ibuarar i Brasøy.
Brasøy ligg ytst i Alterfjorden, 18 km sjøveg frå Alstahaug kyrkje. Her var tidlegare tang- og tareindustri, post og telefonstasjon.
Siam-strøket i Bangkok
Siam (สยาม, romanisert Sayam, uttalt ) er eit område i Pathum Wan-distriktet i Bangkok. Det er ikkje eit formelt administrativt område, men kjend lokalt og rekna som hjartet av Bangkok. Namnet «Siam» har vore knytt til området sidan Siam Intercontinental Hotel blei bygd her i 1964. Siam Square følgde i 1965, Siam Theater i 1967, Siam Bowl og Siam Center i 1973, Siam Discovery i 1997 og Siam stasjon, ein hovudstasjon for BTS Skytrain, i 1999.
Strøket ligg på land som tilhøyrer kongefamilien i Thailand. Det omfattar Sra Pathum-slottet og eit krongodsområde som er leigd ut til kjøpesenter på begge sider av Rama I-vegen.
Historie
Kong Mongkut, som herska frå 1851–1868, gav ordre om å bygge eit lite lystslott på staden. Dette var Pathumwan-slottet eller 'Lotus-slottet'. Den første flyplassen i Thailand blei laga her. Han fekk også bygd buddhisttempelet Wat Pathum Wanaram like ved.
Då Don Mueang lufthamn opna i 1914 blei området ledig att. Det blei arva av prins Mahidol Adulyadej av Songkhla, far til kong Bhumibol Adulyadej. Han fekk bygd eit nytt slott, Sra Pathum-slottet ('Lotusdamslottet'). Bryllaupa til både Mahidol Adulyadej og til sonen hans Bhumibol Adulyadej blei feira her i høvesvis 1920 og 1950. Prinsesse Srinagarindra, kona til Mahidol og mor til Bhumibol, budde i slottet i fleire tiår. Det blei seinare residensen til kongsdottera Maha Chakri Sirindhorn.
Vegg i vegg med slottsområdet låg lenge Siam Intercontinental Hotel med eit parkområde. Dette var eit av dei første internasjonale hotella i Bangkok. Grunnsteinen for hotellet blei avduka av Srinagarindra den 11. desember 1964. Etter at Siam Intercontinental Hotel blei rive blei kjøpesenteret Siam Paragon bygd her i 2005. Siam Kempinski Hotel Bangkok opna på det tidlegare hotellområdet i 2010.
Næringsliv
I Siam-strøket er kjøpesenter- og underhaldningsområdet Siam Square (thailandsk, สยามสแควร์) ) viktig.
Al Thakhira
Al Thakhira er ein landsby ved kysten i Al Khor kommune i Qatar, kring 7 km nordaust i byen Al Khor. Al Dakhira naturreservat ligg i området, og er ei øy med mangrover og ei strand.
Idrett
Al Thakhira har sin eigen amatørfotballiga. I 2005 vart Al Thakhira FC skipa og har konkurrert i den QFA-godkjende Qatar amatørliga sidan 2013.
Plankeveg
Ofte er plankevegar laga for fotgjengarar, men dei kan også vera tilpassa mindre køyretøy, som barnevogner, rullestolar og syklar, eller større køyretøy som bilar.
Verknad
Plankevegar har vore mykje brukte i uutbygde område, og er i dag vanlege i fritids- og verneområde. Dei kan brukast over våtmark så ein kan koma seg tørrskodd over, eller i sandete eller ulendte område slik at ein lettare kan koma seg fram. Bruken av plankeveg kan gje fleire menneske tilgang til naturen, og samstundes verna han mot forstyrring.
Tillaging av plankevegar gjennom nokre sårbare område kan likevel framleis vera forstyrrande i nokre høve, til dømes for hekkande fuglar, ved at ein opnar opp områda for fleire folk.
Historie
I den yngre steinalderen, for rundt 6000 år sidan, bygde folk i Somerset Levels sør i England ein plankeveg kjend som Sweet Track gjennom eit myrområde. Vegen var for det meste laga av eikeplankar lagt på langs, støtta opp av krosslagde pluggar av ask, eik og lindetre drivne ned i torva.
I Wittmoor nord for Hamburg er det funne to plankevegar, den eine frå 300- og den andre frå 600-talet, mellom aust- og vestsida av myra. Ein del av den eldre plankevegen er stilt ut ved Archäologisches Museum Hamburg.
I Nord-Amerika finst det ein tradisjon med å ha breie plankevegar eller boardwalks som promenadeområde ved feriestader ved kysten. Ein tidleg, kjend plankeveg av denne typen blei laga i Atlantic City i New Jersey, og opna 26. juni 1870.
Under første verdskrigen brukte ein plankevegar nedi skyttargravene og over slagmarkene på vestfronten. Plankevegane gjorde det lettare å ta seg fram i skyttargravssystemet. Dei medverka òg til å halda soldatane tørre på føtene slik at dei ikkje pådrog seg såkalla skyttargravsfot. Vatn og gjørne var eit stort problem i skyttargravene.
Volker Beck
Volker Beck er ein tysk tidlegare friidrettsutøvar frå Nordhausen som vart olympisk meister på 400 meter hekk under Sommar-OL 1980 i Moskva. I dei same leikane fekk han sølv i 4 x 400 med Aust-Tyskland.
Aktiv
Beck vann i 1977 400 m hekk ved europacupen for landslag i Helsinki, med tida 48,90 sekundar vart han den fyrste tyskaren under 49 sekundar i øvinga. Seinare i same sesongen forbetra han den austtyske rekorden til 48,83 då han vart nummer to på langhekken i verdscupen i Düsseldorf, der han også kom på andreplass på 400 med tida 45,50.
Den 4. august 1979 sprang Beck det fortaste på 400 m hekk nokon gong då han i Torino vart tredjemann i europacupen med tida 48,58 sekundar. Året etter vann han gullmedaljen på 400 m hekk under dei olympiske sommarleikane i Moskva, med tida 48,70 kom i mål 0,16 sekund framom Vassyl Arkhipenko frå Sovjetunionen. Beck sprang i same leikane den siste etappen for Aust-Tyskland i 4 x 400 meter stafett, der han på oppløpssida måtte sjå seg forbigått av Sovjetunionen sin ankermann, olympisk meister på 400 m Viktor Markin, slik at Aust-Tyskland enda opp med sølv, 0,18 sekund bak det sovjetiske laget.
I 1981 vann Beck langhekken i europacupen på tida 48,94. Han vart elles austtysk meister på 400 m hekk i 1980, 1981 og 1983.
Amfiatlantisk utbreiing
Amfi-atlantisk utbreiing er eit plantegeografisk omgrep om plantar som er utbreidde på begge sider av Atlanterhavet, men som manglar på andre lengdegrader, slik at utbreiinga ikkje er sirkumpolar.
Nokre amfi-atlantiske plantar er svarttopp (Bartsia alpina), musøyre (Salix herbacea) og rabbesiv (Juncus trifidus).
Fylkesveg 372 i Hordaland
Fylkesveg 372 i Hordaland går mellom Byrkjeland og Bernes i Osterøy kommune. Vegen er 1,6 km lang.
Sandra Kolstad
Sandra Kristine Kolstad er ein norsk musikar, songar, artist, tekstforfattar, komponist og produsent.
Kolstad har gått på musikklinja på Rud vidaregåande skule og studerte hos Wolfgang Plagge. Kolstad har gjeve ut fem album: Crux, (Nothing Lasts) Forever, Zero Gravity State Of Mind, San Silva og Burning Love. Ho har òg markert seg som forfattar og skodespelar.
Artistkarriere
Hausten 2009 gav Sandra Kolstad sjølv ut EP-en All that we are, med hovudsakleg pianobasert musikk. Spora «Freudian Slip» vart kåra til «Ukens Urørt» på NRK P3. Sommaren 2010 spelte ho fleire konsertar i Noreg og utlandet, blant anna på Slottsfjellfestivalen og Volumfestivalen i Noreg og på Schokoladen i Berlin, Rust i København og Högkvarteret i Stockholm.
Crux
Sandra Kolstads debutalbum Crux vart produsert av Kolstad sjølv, og vart utgjeve på Trust Me Records 29. april 2011. Kolstad fekk løyve av Laurie Anderson og Karin Dreijer Andersson aka Fever Ray til å bruka nokre av deira lydar på albumet. Albumet fekk gode meldingar og mykje omtale i pressa.
Etter at albumet vart gjeve ut, drog Kolstad på turné med konsertar blant anna på Øyafestivalen i Oslo, Numusic i Stavanger og Insomniafestivalen i Tromsø, og dessutan i København og Stockholm.
Kolstad gav ut albumet i Tyskland i oktober 2011 til merksemd i tysk presse, og hadde dessutan spelejobbar på stadar som Chez Jacki og Volksbühne i Berlin.
Sandra Kolstad vart nominert til Statoilstipendet i januar 2012. Stipendet vert delt ut under By:Larm i Oslo i februar. Statoilstipendet blei tildelt Jarle Bernhoft. . Kolstad spelte sommaren 2012 fleire festivalar, som Slottsfjellfestivalen i Tønsberg og Roskildefestivalen i Danmark.
(Nothing Lasts) Forever
I samband med lanseringa spelte Sandra Kolstad på Club JaJaJa i London.
Zero Gravity State Of Mind
Kolstad har òg gjort omfattande turnéar med desse to albuma, blant anna i USA, Canada og Russland. Frå 2015 turnerte ho med Rikskonsertane rundt i Noreg.
San Silva
San Silva vart utgjeve på Fanfare 22. september 2017. Albumet er produsert av Kolstad sjølv, og Yngve Leidulv Sætre, i Duper Studio i Bergen. Første singel, «Mango Corner», er ein duett med Miss Tati, og fekk gode mottakingar, blant anna i Bergens Tidende. Plata er ifølgje Kolstad «ti sørgesanger for det moderne samfunnet, men ikke uten håp». Både Klassekampen og Dagens Næringsliv meinte San Silva var den sterkaste plate til Kolstad så langt.
Burning Love
Burning Love vart gjeve ut på Nordic Records 10. mai 2019. Albumet vart produsert av Sandra Kolstad sjølv, saman med Yngve Sætre og Jonas Barsten. Albumet vart hylla i norsk og internasjonal presse og omtalte Kolstad som eit stort multitalent og eit nær renessansemenneske.
Komponistkarriere
Sandra Kolstad er aktiv som komponist i tillegg til sine eigne utgjevingar. Våren 2017 komponerte og produserte ho musikken til tilstellinga Familien som Kunne Snakke Om Alt på Den Nationale Scene i Bergen. Kolstad debuterte òg som skodespelar i stykket, i rolla som Asta. Hausten 2017 komponerte Kolstad musikken til bestillingsverket Den Politiske Kroppen til Litteraturhuset i Oslo sitt 10-årsjubileum. Kolstad vart geddaprisnominert for musikken ho komponerte til førestillinga Songfuglen på Det Norske Teatret, med urpremiere 26. august 2016. Kolstad komponerte og produserte òg all musikken til scenekunstprosjektet Lykkeparadigmet som hadde urpremiere på Teatergarasjen i Bergen (Studio Bergen) i august 2015.
Produsentkarriere
Kolstad produserte i 2015 bergensbandet Norsk Tiger sitt andrealbum Kjærlighetsarkitekter i Duper Studio i Bergen. Kolstad står òg som produsent på alle sine eigne plateutgjevingar.
Funäsdalen
Funäsdalen er ein svensk tettstad i Härjedalens kommun i Jämtlands län i landskapet Herjedalen. I 2005 hadde tettstaden 798 innbyggjarar.
Yrkesfaglege studieretningar
Yrkesfaglege studieretningar er namn på studieretningar i den vidaregåande skulen som gjev yrkesopplæring. Det kan til dømes vere studieretning for elektrofag, studieretning for formgjevingsfag eller studieretning for hotell- og næringsmiddelfag.
Sandnes i Hyllestad
Sandnes er ein matrikkelgard i Hyllestad kommune i Sogn og Fjordane fylke. Garden har matrikkelnummer 6.
Geografi
Tunet på Sandnes ligg på midt på vestsida av Skifjorden sin nordarm. Utmarka strekkjer seg sørover og vestover rundt neset til grensa mot Bordvika, og nordover til kommunegrensa mot Fjaler kommune og til Seljevoll. Fylkesveg 65 i Sogn og Fjordane går over garden.
Historie
Det har truleg vore gardsdrift på Sandnes sidan tidleg i mellomalderen, og garden var truleg odelsgods i gammal tid. I skattematrikkelen frå 1647 er garden lista som audegard. Frå 1618 til 1660-åra var Sandnes krongods. I 1660-åra kom han under Svanegodset og var det til ca. 1727. Så var garden eigd av ulike eigarar fram til brukarane vart sjølveigande i 1891 og 1908. I 1858 vart garden skilt i to bruk, før det hadde han vore einbølt. Det har ikkje vore husmannsplassar på Sandnes.
Cape Plenty
Cape Plenty er eit nes søraust på Gibbs Island i Sør-Shetlandsøyane. Det vart vitja av JSEEIG i januar 1977 og fekk dette namnet på grunn av eit rev aust for neset som førte til oppvelling av næringsrikt vatn som trekkjer til seg mange fuglar i området. Namnet vart godkjent av United Kingdom Antarctic Place-Names Committee (UK-APC) i 1980.
Sandnes i Hyllestad
Namnet
I kjeldene er namnet skrive «Sandness» (NRJ. II 140), «Sundenes» (1563), «Sanndness» (1567), «Sandnes» (1603, 1608 og 1667).
Sandnes er eit svært vanleg stadnamn, og det er brukt mange stader over heile landet.
Statens kartverk godkjende skrivemåten «Sandnes» i 1986.
Gardsnamnet vert også brukt som slektsnamn.
Fylkesveg 63 i Sogn og Fjordane
Fylkesveg 63 i Sogn og Fjordane går mellom Løland bru i Hyllestad kommune og Lavik i Høyanger kommune. Vegen er 13,4 km lang.